
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2151 

7 Οκτωβρίου 2015 


ΠΕΡ ΙΕΧΟΜ ΕΝΑ 

ΑΠΟΦΑΣΕΙΣ 

Όροι και προϋποθέσεις άσκησης αλιείας των άκρως 
μεταναστευτικών ειδών, τόνου (Τήυηηυβ ίήγηηυ5 


ΒΓΤ), μακρύπτερου τόνου (ΤήυηηυΒ βίβΐυηρβ ΑίΒ) 

και ξιφία (ΧίρΙιί38 ρΐβόΐυε 51/1/0). 1 

Απαγόρευση κυνηγίου στην περιοχή Δήμου Βιάν- 
νου μέχρι 31η Μαρτίου 2020 και σε έκταση 19.350 
στρεμμάτων. 2 


ΑΠΟΦΑΣΕΙ Σ 

Αριθμ. 5632/104626/29-9-2015 (1) 


Όροι και προϋποθέσεις άσκησης αλιείας των άκρως με¬ 
ταναστευτικών ειδών, τόνου (Τήυηηυε ίήγηηυβ ΒΓΤ), 
μακρύπτερου τόνου (Τήυηηυβ ΒίβΙυηρβ ΑίΒ) και ξι¬ 
φία (ΧϊρίιΪ35 ρΐβάίυ5 51/1/0). 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

Τις διατάξεις: 

1. Του άρθρου 9 παρ. 2 του Ν. 2732/1999 (ΦΕΚ 154Α') 
«Διεπαγγελματικές οργανώσεις και ρύθμιση θεμάτων 
αρμοδιότητας Υπουργείου Γεωργίας». 

2. Το Ν.δ 420/1970 (ΦΕΚ 27 Α') «Αλιευτικός κώδικας». 

3. Το Β.δ. 666/66 (ΦΕΚ 160Α') «Περί αδειών αλιευτικών 
σκαφών». 

4. Το Π.δ. 87/1987 (ΦΕΚ 49Α') «Περί προστασίας του 
είδους ξιφία». 

5. Το Π.δ. 79/2007 (ΦΕΚ 95Α') «Αναγκαία συμπληρωμα¬ 
τικά μέτρα εφαρμογής των Κανονισμών (ΕΚ) υπ’ αριθμ. 
178/2002, 852/2004, 853/2004, 854/2004 και 882/2004 του 
Ευρωπαϊκού Κοινοβουλίου και του Συμβουλίου και εναρ¬ 
μόνιση της κτηνιατρικής νομοθεσίας προς την υπ’ αριθμ. 
2004/41/ ΕΚ Οδηγία του Ευρωπαϊκού Κοινοβουλίου και 
του Συμβουλίου». 

6. Την υπ’ αριθμ. 5058/78186/2013 (ΦΕΚ 1680 Β') από¬ 
φαση Υπουργού Αγροτικής Ανάπτυξης και Τροφίμων 
«περί ρύθμισης αλιείας μεγάλων πελαγικών ψαριών». 


7. Την υπ’ αριθμ. 4023/64557/2014 (ΦΕΚ 1307 Β') απόφα¬ 
ση Υπουργού «περί καθορισμού όρων, προϋποθέσεων, 
δικαιολογητικών και διαδικασίας για την έγκριση αδειών 
αλίευσης σε αλιευτικά σκάφη», όπως τροποποιήθηκε 
και ισχύει. 

8. Την υπ’ αριθμ. 3866/78486/14-07-2015 (ΦΕΚ 1587 Β'/ 
28-07-2015) απόφαση Υφυπουργού Παραγωγικής Ανασυ¬ 
γκρότησης Περιβάλλοντος και Ενέργειας «Συμπληρωμα¬ 
τικά μέτρα εφαρμογής των ενωσιακών διατάξεων του 
συστήματος επιβολής μορίων για σοβαρές παραβάσεις 
στον τομέα της αλιείας». 

9. Τον Καν. (ΕΚ) 1936/2001 του Συμβουλίου «περί ορι¬ 
σμένων μέτρων ελέγχου των δραστηριοτήτων αλιείας 
των άκρως μεταναστευτικών ειδών ιχθύων, όπως τρο¬ 
ποποιήθηκε και ισχύει. 

10. Τον Καν. (ΕΚ) 1967/2006 του Συμβουλίου σχετικά 
με μέτρα διαχείρισης για βιώσιμη εκμετάλλευση των 
αλιευτικών πόρων στη Μεσόγειο Θάλασσα. 

11. Τον Καν. (ΕΚ) 520/2007 του Συμβουλίου για τη 
θέσπιση τεχνικών μέτρων διατήρησης για ορισμένα 
αποθέματα άκρως μεταναστευτικών ειδών και για την 
τροποποίηση του Καν. (ΕΚ) 973/2001 του Συμβουλίου. 

12. Τον Καν. (ΕΚ) 1006/2008 του Συμβουλίου σχετικά 
με τις άδειες αλιείας κοινοτικών αλιευτικών σκαφών 
εκτός των υδάτων της Κοινότητας και για την πρόσβα¬ 
ση σκαφών τρίτων χωρών στα ύδατα της Κοινότητας, 
την τροποποίηση των κανονισμών (ΕΟΚ) αριθ. 2847/1993 
και (ΕΚ) αριθ. 1627/1994 και την κατάργηση του κανονι¬ 
σμού (ΕΚ) αριθ. 3317/1994. 

13. Τον Καν. (ΕΚ) 302/2009 του Συμβουλίου για τη 
θέσπιση πολυετούς σχεδίου αποκατάστασης του τό¬ 
νου στον Ανατολικό Ατλαντικό και στη Μεσόγειο, όπως 
ισχύει κάθε φορά. 

14. Τον Καν. (ΕΚ) 1224/2009 του Συμβουλίου περί θε- 
σπίσεως κοινοτικού συστήματος ελέγχου της τήρησης 
των κανόνων της κοινής αλιευτικής πολιτικής. 

15. Τον Καν. (ΕΕ.) 640/2010 του Ευρωπαϊκού Κοινοβου¬ 
λίου και του Συμβουλίου περί θεσπίσεως προγράμμα¬ 
τος τεκμηρίωσης αλιευμάτων για τον τόνο Τάυπηυε 
Ιίιγηηυε και την τροποποίηση του Καν. (ΕΚ) 1984/2003 
του Συμβουλίου. 













25310 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


16. Τον Καν. (ΕΚ) 404/2011 της Επιτροπής περί θεσπί- 
σεως λεπτομερών κανόνων σχετικά με την εφαρμογή 
του Καν. (ΕΚ) 1224/2009. 

17. Τον Καν. (ΕΚ) 1380/2013 του Συμβουλίου για τη 
διατήρηση και βιώσιμη εκμετάλλευση των αλιευτικών 
πόρων στο πλαίσιο της Κ.Αλ.ΓΤ 

18. Τις διατάξεις του εκδιδομένου κάθε χρόνο κανονι¬ 
σμού του Συμβουλίου για τον καθορισμό των αλιευτικών 
δυνατοτήτων που διατίθενται στα ύδατα Ε.Ε. και σε 
σκάφη Ε.Ε., σε ορισμένα ύδατα που δεν ανήκουν στην 
Ε.Ε., για ορισμένα αποθέματα ιχθύων και ομάδες απο¬ 
θεμάτων ιχθύων που αποτελούν αντικείμενο διεθνών 
διαπραγματεύσεων ή συμφωνιών, με το οποίο καθορί¬ 
ζεται η ετήσια Ελληνική ποσόστωση του τόνου. 

19. Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα, που κυρώθηκε 
με το άρθρο πρώτο του Π.δ. 63/2005 (ΦΕΚ 98Α') «Κω¬ 
δικοποίηση της νομοθεσίας για την Κυβέρνηση και τα 
Κυβερνητικά Όργανα». 

20. Του Ν. 3852/2010 (ΦΕΚ 87Α') «Νέα Αρχιτεκτονική 
της Αυτοδιοίκησης και της Αποκεντρωμένης Διοίκησης- 
Πρόγραμμα Καλλικράτης». 

21. Του Π.δ. 70/2015 (ΦΕΚ 114Α') «Ανασύσταση των 
Υπουργείων Πολιτισμού και Αθλητισμού, Υποδομών, 
Μεταφορών και Δικτύων, Αγροτικής Ανάπτυξης και 
Τροφίμων. Ανασύσταση του Υπουργείου Ναυτιλίας και 
Αιγαίου και μετονομασία του σε Υπουργείο Ναυτιλίας 
και Νησιωτικής Πολιτικής. Μετονομασία του Υπουργείου 
Πολιτισμού, Παιδείας και Θρησκευμάτων σε Υπουργείο 
Παιδείας, Έρευνας και Θρησκευμάτων, του Υπουργεί¬ 
ου Οικονομίας, Υποδομών, Ναυτιλίας και Τουρισμού σε 
Υπουργείο Οικονομίας, Ανάπτυξης και Τουρισμού και 
του Υπουργείου Παραγωγικής Ανασυγκρότησης, Πε¬ 
ριβάλλοντος και Ενέργειας σε Υπουργείο Περιβάλλο¬ 
ντος και Ενέργειας. Μεταφορά Γενικής Γραμματείας 
Βιομηχανίας στο Υπουργείο Οικονομίας, Ανάπτυξης και 
Τουρισμού». 

22. Του Π.δ. 73/2015 (ΦΕΚ 116Α') «Διορισμός Αντιπροέ¬ 
δρου της Κυβέρνησης, Υπουργών, Αναπληρωτών Υπουρ¬ 
γών και Υφυπουργών». 

23. Την ανάγκη τήρησης των διεθνών κανόνων και 
των υποχρεώσεων της Χώρας σε διεθνές και ενωσιακό 
επίπεδο, για τη διαχείριση και βιώσιμη εκμετάλλευση 
των πόρων των συγκεκριμένων ειδών στη ζώνη αρμο¬ 
διότητας της Διεθνούς Σύμβασης για τη διατήρηση των 
ειδών αυτών (Σύμβαση ΙΘΘΑΤ). 

24. Το γεγονός ότι η αλιεία των συγκεκριμένων ειδών 
είναι στοχευόμενη αλιεία και ειδικότερα για την αλιεία 
του τόνου, με ειδικές απαιτήσεις όσον αφορά στην ικα¬ 
νότητα του σκάφους να την ασκεί. 

25. Τη γνωμοδότηση του Συμβουλίου Αλιείας, όπως 
διατυπώνεται στο αριθμ. 264/2015 πρακτικό του. 

26. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του Κρα¬ 
τικού Προϋπολογισμού, αποφασίζουμε: 

ΚΕΦΑΛΑΙΟ I 
ΓΕΝΙΚΕΣ ΔΙΑΤΑΞΕΙΣ 

Αρθρο 1 

Πεδίο εφαρμογής και στόχος 

Α. Η αλιεία των άκρως μεταναστευτικών ειδών, τόνου 
(Τίιυηηυβ ίήγηηυβ ΒΡΤ), μακρύπτερου τόνου (Τήυηηυβ 
βίβΐυης/ε ΑίΒ) και ξιφία (ΧίρΙιί33 ς/ΐ30ίυ8 3\Α/0) ασκείται: 


1. Στην αιγιαλίτιδα ζώνη και στα διεθνή ύδατα, μόνο 
από επαγγελματικά αλιευτικά σκάφη ελληνικής σημαίας. 

2. Σύμφωνα με την ενωσιακή και την εθνική νομοθεσία 
καθώς και με τα διεθνή μέτρα διατήρησης, τα οποία υι¬ 
οθετούνται από τη Διεθνή Επιτροπή Διαχείρισης Τόνου 
του Ατλαντικού (ΙΘΘΑΤ) και στοχεύουν στη διατήρηση 
και βιώσιμη εκμετάλλευση των συγκεκριμένων ειδών. 

Β. Τα αλιευτικά σκάφη οφείλουν να συμμορφώνονται 
με το κοινοτικό σύστημα ελέγχου της τήρησης των 
κανόνων της Κοινής Αλιευτικής Πολιτικής και με τα 
εθνικά μέτρα ελέγχου της αλιευτικής δραστηριότητας. 

Αρθρο 2 

Προϋποθέσεις άσκησης της αλιείας 

1. Για την άσκηση της αλιείας των ειδών του Αρθρου 
1, απαιτείται ο εφοδιασμός του σκάφους με άδεια αλί- 
ευσης, σύμφωνα με τα προβλεπόμενα στο άρθρο 7 παρ. 
1 σημ. β του Καν. (ΕΚ) 1224/2009 του Συμβουλίου. 

Για την άσκηση αλιείας και σε διεθνή ύδατα, απαι¬ 
τείται επιπλέον ο εφοδιασμός του σκάφους με άδεια 
αλίευσης σε διεθνή ύδατα, η οποία χορηγείται από τη 
Γ ενική Δ/νση Βιώσιμης Αλιείας, κατά τα προβλεπόμενα 
στην υπ’ αριθ. 4023/64557/2014 (Β' 1307/22-05-2014) από¬ 
φαση Υπουργού Αγροτικής Ανάπτυξης και Τροφίμων, 
«περί καθορισμού όρων, προϋποθέσεων, δικαιολογητι- 
κών και διαδικασίας για την έγκριση αδειών αλίευσης 
σε αλιευτικά σκάφη», όπως τροποποιήθηκε και ισχύει. 

2. Η άδεια αλίευσης χορηγείται σε συγκεκριμένο σκά¬ 
φος και πλοιοκτήτη, δεν μεταβιβάζεται ούτε μεταφέρε- 
ται και ισχύει για ένα έτος με εξαίρεση την περίπτωση 
αναστολής ή ανάκλησής της και μόνο εφόσον είναι σε 
ισχύ η αλιευτική άδεια του σκάφους. 

3. Η άδεια αλίευσης ενεργοποιείται αυτόματα, από 
την ημερομηνία έναρξης αλιείας του είδους. Ο πλοιο¬ 
κτήτης προσέρχεται άμεσα στη Λιμενική Αρχή, για την 
καταχώριση της άδειας αλίευσης στην αλιευτική άδεια 
του σκάφους. 

Αρθρο 3 

Κριτήρια αποκλεισμού αιτήσεων 
από τη διαδικασία αξιολόγησης 

1. Δεν χορηγείται άδεια αλίευσης σε αλιευτικό σκάφος 
το οποίο δεν έχει εγκατεστημένη και σε πλήρη λειτουρ¬ 
γία συσκευή δορυφορικής παρακολούθησης (\/Μ8) και 
δεν διαθέτει ενεργό λογαριασμό (ΕΒ8), ή διαθέτει και 
δεν καταγράφει την αλιευτική του δραστηριότητα αν 
και ήταν υπόχρεο. 

2. Δεν χορηγείται άδεια αλίευσης σε αλιευτικό σκάφος 
το οποίο δεν έχει αλιευτική άδεια σε ισχύ και δεν δια¬ 
θέτει τα επιτρεπόμενα αλιευτικά εργαλεία του Αρθρου 
4 της παρούσας. 

Αρθρο 4 

Αλιευτικά Εργαλεία 

Τα επιτρεπόμενα αλιευτικά εργαλεία για την αλιεία 
ξιφία, τόνου και μακρύπτερου τόνου είναι: 

Α) αγκίστρια και πετονιές και διακρίνονται σε: 

Α1) αγκιστρωτά εργαλεία χειρός με κωδικό ίΗΜ και 

Α2) παραγάδια με κωδικό ΙΙ_Θ. 

Β) γρι-γρι με κωδικό Ρδ για την αλιεία μακρύπτερου 
τόνου και ζωντανού τόνου με σκοπό την πάχυνση. 

ΚΕΦΑΛΑΙΟ II 

ΔΙΑΔΙΚΑΣΙΑ ΥΠΟΒΟΛΗΣ, ΕΞΕΤΑΣΗΣ 
ΚΑΙ ΑΞΙΟΛΟΓΗΣΗΣ ΤΩΝ ΑΙΤΗΣΕΩΝ 

ΤΜΗΜΑ I 

ΑΔΕΙΕΣ ΑΛΙΕΥΣΗΣ ΓΙΑ ΑΣΚΗΣΗ ΑΛΙΕΙΑΣ ΞΙΦΙΑ 
ΚΑΙ ΜΑΚΡΥΠΤΕΡΟΥ ΤΟΝΟΥ 

Αρθρο 5 

Διαδικασία υποβολής αιτήσεων 

1. Ο ενδιαφερόμενος πλοιοκτήτης επαγγελματικού 
αλιευτικού σκάφους υποβάλλει ηλεκτρονικά αίτηση, 
μέσω του Ολοκληρωμένου Συστήματος Παρακολούθη¬ 
σης της Αλιευτικής Δραστηριότητας (ΟΣΠΑ), μέχρι 31 
Οκτωβρίου κάθε έτους. 

Η αίτηση του πλοιοκτήτη μπορεί να υποβληθεί για 
λογαριασμό του από τον αρμόδιο υπάλληλο του Τμή- 
ματος Αλιείας της ΔΑΟΚ της Π.Ε., με την προσκόμιση 
εξουσιοδότησης. 

Στην περίπτωση συμπλοιοκτησίας, η αίτηση υποβάλ¬ 
λεται με τη συγκατάθεση όλων των συμπλοιοκτητών. 

Δεν θα είναι δυνατή η υποβολή της ηλεκτρονικής 
αίτησης στην περίπτωση που υφίστανται τα κριτήρια 
αποκλεισμού του Άρθρου 3 της παρούσης. 

Η Δ/νση Αλιευτικής Πολιτικής και Αλιευτικών Πόρων 
ολοκληρώνει τη χορήγηση των αδειών αλίευσης, με την 
έκδοση Απόφασης η οποία καταχωρίζεται στο ΟΣΠΑ. 

2. Η Δ/νση Αλιευτικής Πολιτικής και Αλιευτικών Πό¬ 
ρων διαβιβάζει κάθε έτος στην Ε. Επιτροπή εντός της 
προβλεπόμενης προθεσμίας, συγκεντρωτικό κατάλογο 
όλων των σκαφών ελληνικής σημαίας στα οποία χορη¬ 
γείται άδεια αλίευσης ξιφία, προκειμένου να ξεκινήσει 
η άσκηση της αλιείας του είδους. 

Μετά τη διαβίβαση του καταλόγου στην Ε. Επιτροπή, 
δεν είναι δυνατή η χορήγηση επιπρόσθετων αδειών 
αλίευσης ξιφία και η επικαιροποίηση του καταλόγου, 
κατά συνέπεια σκάφη τα οποία δεν συμπεριλαμβάνονται 
στον κατάλογο δεν θα έχουν το δικαίωμα άσκησης 
αλιείας ξιφία. 

ΤΜΗΜΑ II 

ΑΔΕΙΕΣ ΑΛΙΕΥΣΗΣ ΓΙΑ ΑΣΚΗΣΗ ΑΛΙΕΙΑΣ ΤΟΝΟΥ 

Άρθρο 6 

Διαδικασία υποβολής αιτήσεων, 
αξιολόγησης και χορήγησης αδειών αλίευσης 
για άσκηση αλιείας τόνου 

1. Ο ενδιαφερόμενος πλοιοκτήτης επαγγελματικού 
αλιευτικού σκάφους υποβάλλει αίτηση για χορήγηση 
άδειας αλίευσης τόνου, στη Διεύθυνση Αγροτικής Οι¬ 
κονομίας και Κτηνιατρικής (ΔΑΟΚ) της Περιφερειακής 
Ενότητας (ΠΕ), όπου τηρείται ο φάκελος του σκάφους, 
μέχρι 10 Σεπτεμβρίου κάθε έτους. 

Στην περίπτωση συμπλοιοκτησίας, η αίτηση υπογρά¬ 
φεται από όλους τους συμπλοιοκτήτες. 

Η αίτηση συνοδεύεται από τα δικαιολογητικά του Αρ¬ 
θρου 7 της παρούσας. 

2. Το Τμήμα Αλιείας της ΔΑΟΚ της Π.Ε. 

α) Ελέγχει τα κριτήρια του Άρθρου 3 και τα στοιχεία 
του σκάφους, μέσω του ΟΣΠΑ, 

β) ελέγχει την πληρότητα των δικαιολογητικών του 
Άρθρου 7 και 

γ) διαβιβάζει με συστημένη επιστολή την αίτηση, με 
πλήρη φάκελο δικαιολογητικών και με αιτιολογημένη 


εισήγηση, στη Διεύθυνση Αλιευτικής Πολιτικής και Αλι¬ 
ευτικών Πόρων, το αργότερο μέχρι 30 Σεπτεμβρίου κάθε 
έτους. 

Το εμπρόθεσμο της υποβολής ελέγχεται είτε από 
τον αριθμό πρωτοκόλλου εισερχομένου στη Διεύθυνση 
Αλιευτικής Πολιτικής και Αλιευτικών Πόρων, είτε από 
την ημερομηνία που καταγράφεται στη συστημένη επι¬ 
στολή. 

3. Η Διεύθυνση Αλιευτικής Πολιτικής και Αλιευτικών 
Πόρων, ελέγχει και αξιολογεί τις αιτήσεις που συνοδεύ¬ 
ονται από πλήρη φάκελο δικαιολογητικών. 

Αιτήσεις οι οποίες δεν διαβιβάζονται μέσω της ΔΑΟΚ 
της ΠΕ, ή συνοδεύονται από ελλιπή φάκελο δικαιολο- 
γητικών, ή διαβιβάζονται χωρίς αιτιολογημένη εισήγηση 
της ΔΑΟΚ, ή έχουν πρωτοκολληθεί στη ΔΑΟΚ μετά την 
10η Σεπτεμβρίου, ή έχουν πρωτοκολληθεί στη Δ/νση 
Αλιευτικής Πολιτικής και Αλιευτικών Πόρων μετά την 
10η Οκτωβρίου, δεν τίθενται σε διαδικασία αξιολόγησης. 

Δικαιολογητικά που υποβάλλονται εκπρόθεσμα, δεν 
γίνονται δεκτά. 

4. Η Δ/νση Αλιευτικής Πολιτικής και Αλιευτικών Πό¬ 
ρων ολοκληρώνει τη διαδικασία της αξιολόγησης και 
βαθμολόγησης βάσει των κριτηρίων του Άρθρου 8 και 
του Παραρτήματος και καταρτίζει κατάλογο με βάση 
τη σειρά κατάταξης. 

Η Δ/νση Αλιευτικής Πολιτικής και Αλιευτικών Πόρων 
ολοκληρώνει την έγκριση της χορήγησης των αδειών 
αλίευσης το αργότερο μέχρι 31 Δεκεμβρίου κάθε έτους 
με βάση τη σειρά κατάταξης. 

5. Ο συνολικός αριθμός των χορηγούμενων αδειών 
αλίευσης καθορίζεται κάθε χρόνο, με βάση την ετήσια 
εθνική ποσόστωση. 

6. Η δυνατότητα χορήγησης άδειας αλίευσης σε σκά¬ 
φη με το εργαλείο γρι-γρι για την αλιεία ζωντανού 
τόνου καθορίζεται κάθε χρόνο στο ετήσιο σχέδιο δια¬ 
χείρισης της αλιείας που υποβάλλεται στην Ε. Επιτροπή. 

7. Στην περίπτωση πλοιοκτητών, που είναι κάτοχοι 
περισσότερων του ενός αλιευτικών σκαφών σε ποσοστό 
άνω του 50%, άδεια αλίευσης τόνου χορηγείται μόνο 
σε ένα σκάφος. 

8. Ο κατάλογος των αλιευτικών σκαφών στα οποία 
χορηγείται άδεια αλίευσης, διαβιβάζεται κάθε χρόνο, 
πριν την έναρξη της αλιευτικής περιόδου, στην Ε. Επι¬ 
τροπή. Μεταγενέστερη τροποποίηση του καταλόγου 
κατά τη διάρκεια του ημερολογιακού έτους μπορεί να 
γίνει δεκτή μόνο στην περίπτωση που ένα από τα δηλω- 
θέντα αλιευτικά σκάφη αδυνατεί να ασκήσει αλιευτική 
δραστηριότητα λόγω επιχειρησιακών προβλημάτων ή 
για λόγους ανωτέρας βίας. Στην περίπτωση αυτή το 
συγκεκριμένο αλιευτικό σκάφος αντικαθίστανται με 
άλλο σκάφος, με βάση τη σειρά κατάταξης, στο οποίο 
χορηγείται άδεια αλίευσης. 

9. Ειδικά για τις άδειες του έτους 2016, η υποβολή των 
αιτήσεων θα πρέπει να ολοκληρωθεί μέχρι και τις 31 
Οκτωβρίου 2015 και η διαβίβαση τους μέχρι και τις 10 
Νοεμβρίου 2015. Καταληκτική ημερομηνία πρωτοκόλλη¬ 
σης στη Διεύθυνση Αλιευτικής Πολιτικής και Αλιευτικών 
Πόρων ορίζεται η 15η Νοεμβρίου 2015. 

Άρθρο 7 

Απαιτούμενα δικαιολογητικά 

Η αίτηση συνοδεύεται από τα εξής δικαιολογητικά: 

1. Πιστοποιητικό οικογενειακής κατάστασης του τε¬ 
λευταίου τριμήνου πριν την υποβολή της αίτησης. 

2. Πιστοποίηση αναπηρίας από το Κέντρο Πιστοποί¬ 
ησης Αναπηρίας (ΚΕΠΑ), ή από αρμόδια Υγειονομική 
Επιτροπή ασφαλιστικού φορέα, κατά περίπτωση, για 
το ποσοστό αναπηρίας. 

3. Κάτοψη του σκάφους όπου θα σημειώνονται οι θά¬ 
λαμοι συντήρησης αλιευμάτων και δολωμάτων. 

4. Για την αλιεία ζωντανού τόνου, δεν απαιτείται 
πιστοποιητικό οικογενειακής κατάστασης, αντίθετα 
απαιτείται Υπεύθυνη Δήλωση του/των πλοιοκτήτη/ 
πλοιοκτητών για την εξασφάλιση του απαιτούμενου 
αλιευτικού εξοπλισμού και εξοπλισμού βιντεοσκόπησης 
στο σκάφος. 

Άρθρο 8 

Κριτήρια για την υπαγωγή των αιτήσεων 
στη διαδικασία αξιολόγησης 

1. Τα κριτήρια του Αρθρου 3. 

2. Αποκλείονται σκάφη, στην αλιευτική άδεια των 
οποίων περιλαμβάνεται το αλιευτικό εργαλείο τράτα 
βυθού (ΟΤΒ) και το εργαλείο γρίπος που σύρεται από 
σκάφος (3Β). 

3. Αποκλείονται σκάφη τα οποία διέθεταν άδεια αλί- 
ευσης τόνου το προηγούμενο έτος του έτους υποβολής 
της αίτησης και δεν δήλωσαν παραγωγή. 

4. Αποκλείονται σκάφη που υπέπεσαν σε αλιευτική 
παράβαση κατά το Άρθρο 9 της παρούσας, το προηγού¬ 
μενο της υποβολής της αίτησης έτος και για το τρέχον 
έτος μέχρι την ημερομηνία υποβολής της αίτησης για 
χορήγηση άδειας αλίευσης. Τούτο ισχύει στην περίπτω¬ 
ση κατά την οποία, ο κάτοχος της αλιευτικής άδειας 
του σκάφους ή ο κυβερνήτης αυτού, έχουν υποβάλει 
προσφυγή κατά της Απόφασης επιβολής διοικητικών κυ¬ 
ρώσεων στην Επιτροπή Εκδίκασης Αλιευτικών Προσφυ¬ 
γών και η υπόθεση έχει τελεσιδικήσει σε βάρος αυτών. 

Στην περίπτωση που ο πλοιοκτήτης αλιευτικού σκά¬ 
φους που αιτείται άδεια αλίευσης έχει προσφύγει κατά 
Απόφασης επιβολής διοικητικών κυρώσεων, για παρα¬ 
βάσεις κατά το Αρθρο 9 της παρούσας, στην Επιτροπή 
Εκδίκασης Αλιευτικών Προσφυγών και εκκρεμεί η εξέτα¬ 
ση της προσφυγής, η προσφυγή εξετάζεται άμεσα, προ- 
κειμένου να προχωρήσει η διαδικασία της αξιολόγησης. 

5. Αποκλείονται σκάφη με ολικό μήκος μικρότερο των 
9μ. 

6. Δεν χορηγείται άδεια αλίευσης ζωντανού τόνου 
σε σκάφος το οποίο δεν διαθέτει κατάλληλο τεχνικό 
εξοπλισμό στερεοσκοπικής βιντεοκάμερας για την κα¬ 
ταγραφή της δραστηριότητας μεταβίβασης. 

Άρθρο 9 

Αλιευτικές παραβάσεις που εξετάζονται 
πριν τη διαδικασία αξιολόγησης 

1. Αλιεία κατά τη διάρκεια της περιόδου απαγόρευσης. 

2. Χρησιμοποίηση απαγορευμένων αλιευτικών εργα¬ 
λείων. 

3. Αλιεία υπομεγεθών ατόμων. 

4. Μεταφόρτωση εν πλω. 

5. Μη συμπλήρωση του Ηλεκτρονικού Ημερολογίου 
καθώς και πλημμελής καταγραφή των στοιχείων των 
αλιευμάτων και των συναφών δεδομένων. 

6. Εκ προθέσεως παρέμβαση στο σύστημα παρα¬ 
κολούθησης \/Μδ ή θέση του συστήματος νΜδ εκτός 
λειτουργίας. 

7. Παρακώλυση του έργου των επιθεωρητών. 


Αρθρο 10 

Κριτήρια αξιολόγησης των αιτήσεων για χορήγηση 
αδειών αλίευσης τόνου και σύστημα 
βαθμολόγησης των σκαφών 

1. Οι άδειες αλίευσης χορηγούνται σε αλιευτικά σκάφη 
που έχουν την ικανότητα να ασκήσουν τη στοχευόμε- 
νη αλιεία τόνου και να ανταποκριθούν στις απαιτήσεις 
άσκησης της αλιείας και στις διαδικασίες χειρισμού 
του αλιεύματος. 

2. Για το σκοπό της αξιολόγησης, της εφαρμογής κρι¬ 
τηρίων και της βαθμολόγησης, οι αιτήσεις κατατάσσο¬ 
νται στις ακόλουθες κατηγορίες: 

Α. Σκάφη των οποίων οι πλοιοκτήτες έχουν ηλικία 
μικρότερη των 40 ετών και αιτούνται να τους χορηγηθεί 
για πρώτη φορά άδεια αλίευσης. 

Β. Σκάφη τα οποία διέθεταν άδεια αλίευσης τόνου το 
προηγούμενο της αίτησης έτος. 

Γ. Σκάφη με βάση το ολικό τους μήκος: 

Γ1: 9,00-11,99μ. 

Γ2:. 12,00-14,99μ. 

Γ3:15 -17,99μ. 

Γ4: Μήκος ίσο ή μεγαλύτερο των 18 μ. 

3. Η κατανομή των αδειών στις κατηγορίες των σκα¬ 
φών, γίνεται ως εξής: 

Γ ια την κατηγορία Α, δύο (2) άδειες από το σύνολο 
των χορηγούμενων αδειών, κάθε έτος. 

Το υπόλοιπο των χορηγούμενων αδειών κατανέμεται 
ως εξής: 

Γ ια την κατηγορία Β, χορήγηση άδειας αλίευσης σε 
ποσοστό 20%. Το κριτήριο επιλογής είναι σκάφη τα 
οποία αλίευσαν τη μεγαλύτερη ποσότητα τόνου εφόσον 
πραγματοποίησαν αριθμό εκφορτώσεων μεγαλύτερο 
του 60% του μέγιστου αριθμού των εκφορτώσεων αλι¬ 
ευτικού σκάφους που διέθετε άδεια τόνου το ίδιο έτος. 

Για την κατηγορία Γ1 ποσοστό 10% κατά ακέραιο 
αριθμό. 

Γ ια την κατηγορία Γ2 ποσοστό 20% κατά ακέραιο 
αριθμό. 

Γ ια την κατηγορία Γ3 ποσοστό 30% κατά ακέραιο 
αριθμό. 

Γ ια την κατηγορία Γ 4 ποσοστό 20% κατά ακέραιο 
αριθμό. 

4. Για την αξιολόγηση των αιτήσεων όλων των κατη¬ 
γοριών εφαρμόζονται τα γενικά και τα ειδικά κριτήρια 
αξιολόγησης του παρόντος Αρθρου, καθώς και το σύ¬ 
στημα βαθμολογίας των αιτήσεων, του Παραρτήματος. 

5. Σε περίπτωση ισοβαθμίας η άδεια αλίευσης θα χο¬ 
ρηγείται στο σκάφος με τη μεγαλύτερη συνολική πα¬ 
ραγωγή στα είδη τόνος, ξιφίας και μακρύπτερος τόνος, 
σύμφωνα με το Παράρτημα. 

6. Οι άδειες αλίευσης που πιθανόν παραμένουν αδιά¬ 
θετες από την κατηγορία Α, καθώς και από τα υπόλοιπα 
του ποσοστού ανά κατηγορία, δίνονται στην κατηγορία 
Β'. 

ΚΕΦΑΛΑΙΟ III 

ΕΛΑΧΙΣΤΑ ΜΕΓΕΘΗ ΑΛΙΕΙΑΣ 
Αρθρο 11 

Ελάχιστο επιτρεπόμενο μέγεθος της αλιείας τόνου 

Το ελάχιστο επιτρεπόμενο μέγεθος αλιείας τόνου 
σύμφωνα με την ισχύουσα νομοθεσία είναι 30 κιλά ή 
115 εκατοστά μεσουραίο μήκος. 

Για τα αλιευτικά σκάφη που διαθέτουν άδεια αλίευσης 
τόνου, επιτρέπεται ποσοστό μέχρι 5% παρεμπιπτόντων 
αλιευμάτων τόνου βάρους μεταξύ 8 και 30 κιλών ή μεσου- 
ραίου μήκους μεταξύ 75 -115 εκατοστών. Το ποσοστό αυτό 
υπολογίζεται βάσει των συνολικών αλιευμάτων τόνου, σε 
αριθμό ιχθύων, που διατηρούνται στο σκάφος οποιαδή¬ 
ποτε στιγμή. Το βάρος των υπομεγεθών ατόμων κατα¬ 
χωρίζεται σε ξεχωριστή στήλη στο ημερολόγιο αλιείας. 

Άρθρο 12 

Ελάχιστο επιτρεπόμενο μέγεθος της αλιείας ξιφία 

Απαγορεύεται η αλιεία ατόμων ξιφία με μεσουραίο 
μήκος κάτω γνάθου μικρότερο των 90 εκατοστών ή ζώ- 
ντος βάρους μικρότερου των 10 κιλών, ή ζώντος βάρους 
ατόμων εκσπλαγχνισμένων και χωρίς βράγχια μικρότε¬ 
ρου των 9 κιλών. 

Προβλέπεται όριο ανοχής για τα αλιευτικά σκάφη με 
άδεια αλίευσης που αιχμαλωτίζουν τυχαία άτομα ξιφία 
(ΧΐρήΪ33 ρΐεόίυβ) μικρότερα του ελάχιστου μεγέθους, 
υπό τον όρο ότι η τυχαία σύλληψη δεν θα υπερβαίνει 
ποσοστό πέντε (5) τοις εκατό κατά βάρος ή και αριθ¬ 
μό τεμαχίων επί των συνολικών αλιευμάτων ξιφία ανά 
εκφόρτωση. 

ΚΕΦΑΛΑΙΟ IV 

ΑΝΑΚΛΗΣΗ Ή ΑΚΥΡΩΣΗ ΤΩΝ ΑΔΕΙΩΝ ΑΛΙΕΥΣΗΣ 
ΚΑΙ ΕΠΙΒΟΛΗ ΚΥΡΩΣΕΩΝ 

Αρθρο 13 

Ανάκληση ή ακύρωση των αδειών αλίευσης 

1. Αναστολή ή οριστική αφαίρεση της αλιευτικής 
άδειας του σκάφους γίνεται στις εξής περιπτώσεις: 

α) Άσκηση αλιείας μετά την εξάντληση της ποσό¬ 
στωσης τόνου, 

β) άσκηση αλιείας των ειδών ξιφία και τόνου κατά την 
περίοδο χρονικής απαγόρευσης. 

2. Η άδεια αλίευσης που χορηγείται σε σκάφη για 
άσκηση αλιείας τόνου, ξιφία και μακρύπτερου τόνου 
αναστέλλεται ή ανακαλείται από την εκδούσα αρχή, 
όταν συντρέχουν λόγοι που θέτουν σε κίνδυνο το από¬ 
θεμα των ειδών του Αρθρου 1, ή δεν τηρούνται οι όροι 
και προϋποθέσεις της παρούσας, καθώς και οι υποχρε¬ 
ώσεις της ενωσιακής και εθνικής νομοθεσίας. 

Αρθρο 14 

Κυρώσεις 

Οι παραβάτες των διατάξεων των Άρθρων της παρού¬ 
σας, τιμωρούνται με τις ποινές που προβλέπονται στο 
άρθρο 11 του Ν.δ. 420/1970 (ΦΕΚ 27/Α'), όπως αντικατα- 
στάθηκε με την παρ. 2 του άρθρου 9 του Ν. 2040/1992 
(ΦΕΚ 70/Α') και όπως συμπληρώθηκε με την παρ. 2 του 
άρθρου 8 του Ν. 2332/1995 (ΦΕΚ 181/Α'), με την επιφύλα¬ 
ξη της εφαρμογής των λοιπών ποινικών διατάξεων και 
της υπ’ αριθμ. 3866/78486/14-07-2015 απόφασης Υφυ¬ 
πουργού Παραγωγικής Ανασυγκρότησης Περιβάλλοντος 
και Ενέργειας «Συμπληρωματικά μέτρα εφαρμογής των 
ενωσιακών διατάξεων του συστήματος επιβολής μορίων 
για σοβαρές παραβάσεις στον τομέα της αλιείας». 

ΠΑΡΑΡΤΗΜΑ 

ΣΥΣΤΗΜΑ ΒΑΘΜΟΛΟΓΙΑΣ ΑΙΤΗΣΕΩΝ ΧΟΡΗΓΗΣΗΣ 
ΕΓΚΡΙΣΗΣ ΑΔΕΙΑΣ ΑΛΙΕΥΣΗΣ ΤΟΝΟΥ 
ΓΙΑ ΤΑ ΕΠΙΤΡΕΠΟΜΕΝΑ ΑΛΙΕΥΤΙΚΑ ΕΡΓΑΛΕΙΑ 

Μοριοδότηση για όλες τις κατηγορίες του Αρθρου 
10 της παρούσης 


α) Αριθμός καταχώρησης: 5 μόρια, 
β) Αδεια πλοίου ψυγείου ή πλοίου εργοστασίου: 10 
μόρια. 

γ)Ύπαρξη διπλών ψυγείων: 10 μόρια, 
δ) Ανήλικα τέκνα ή τέκνα με αναπηρία μεγαλύτερη 
του 67%: 1 μόριο ανά τέκνο. 

ε) Συνολικά στοιχεία παραγωγής σε κιλά, όλων των 
ειδών του Αρθρου 1, το προηγούμενο, της υποβολής της 
αίτησης έτος και κατά το έτος υποβολής της αίτησης 
μέχρι 31 Αυγούστου, σύμφωνα με τα διαθέσιμα στοιχεία 
του ΟΣΠΑ. 

Ειδικά για το έτος 2015, θα ληφθούν υπόψη μόνο τα 
διαθέσιμα στοιχεία παραγωγής του ΟΣΠΑ. 

0-500 κιλά: 0 μόρια 
501-1000: 2 μόρια 
1001-2000: 4 μόρια 
2001-3000: 6 μόρια 
3001-4000: 8 μόρια 
4001-5000:11 μόρια 
5001-6000:14 μόρια 
6001-7000:17 μόρια 
7001-8000: 20 μόρια 
8001-9000: 24 μόρια 
9001-10000: 28 μόρια 
10001-12500: 30 μόρια 
12501-15000: 32 μόρια 
15001-17500: 34 μόρια 
17501-20000: 36 μόρια 
20001-22500: 38 μόρια 
22501-25000: 40 μόρια 
25001-27500: 42 μόρια 
27501-30000: 44 μόρια 
30001-35000: 48 μόρια 
35001 και άνω: 50 μόρια. 

Ο συντελεστής βαρύτητας της παραγωγής του κάθε 
είδους καθορίζεται ως εξής: 

Τόνος: 1 
Ξιφίας: 1 

Μακρύπτερος τόνος: 0,2 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Από την έναρξη ισχύος της παρούσας, η αριθμ. 
5058/78186/2013 (ΦΕΚ 1680/τ.Β') υπουργική απόφαση παύ¬ 
ει να ισχύει. Οι άδειες που έχουν χορηγηθεί με βάση την 
απόφαση αυτή εξακολουθούν να ισχύουν έως 31-12-2015. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Σεπτεμβρίου 2015 

Ο ΥΠΟΥΡΓΟΣ 

ΕΥΑΓΓΕΛΟΣ ΑΠΟΣΤΟΛΟΥ 
-♦- 

Αριθμ. 2188 (2) 

Απαγόρευση κυνηγίου στην περιοχή Δήμου Βιάννου μέ¬ 
χρι 31η Μαρτίου 2020 και σε έκταση 19.350 στρεμ¬ 
μάτων. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΚΡΗΤΗΣ 

Έχοντας υπόψη: 

1. Τις διατάξεις του άρθρου 258 παρ.5 του Ν.δ. 86/1969, 
όπως τροποποιήθηκε με το άρθρο 7 του Ν. 177/1975 





25314 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


«Περί αντικαταστάσεως και συμπληρώσεως των δια¬ 
τάξεων του Νομοθετικού Διατάγματος 86/1969 «Περί 
Δασικού Κώδικα». 

2. Το Ν. 2026/1992 (ΦΕΚ 43/τ.Α'/23-3-1992) άρθρο 1 παρ. 
1 και 2 «Ρύθμιση θεμάτων οργάνωσης και προσωπικού 
της Δημόσιας διοίκησης και άλλες διατάξεις. 

3. Το Ν. 3852/2010 «Νέα Αρχιτεκτονική της Αυτοδιοί¬ 
κησης και της Αποκεντρωμένης Διοίκησης - Πρόγραμμα 
Καλλικράτης» άρθρα 6 και 280 (ΦΕΚ 87/Α72010). 

4. Το Π.δ. 136/2010 «Οργανισμός της Αποκεντρωμένης 
Διοίκησης Κρήτης» ΦΕΚ 229Α'. 

5. Την αριθμ. 373/27-1-2011 απόφαση Γενικού Γραμμα¬ 
τέα Αποκεντρωμένης Διοίκησης περί «Παροχή εξουσι¬ 
οδότησης υπογραφής «Με Εντολή Γενικού Γραμματέα 
αποφάσεων εγγράφων και άλλων πράξεων στους Γ ε¬ 
νικούς Δ/ντές, στους Προϊσταμένους Δ/νσων και Προ¬ 
ϊσταμένους Τμημάτων και Γραφείων των Υπηρεσιών 
της Αποκεντρωμένης Διοίκησης Κρήτης» (ΦΕΚ 459/ 
τ.Β'/23-3-2011). 

6. Το αριθ. 78006/2538/1-7-1994 έγγραφο Υπ. Γεωργίας 
(τμήμα β' Δ/νση Αισθητικών Δασών Δρυμών και Θήρας). 

7. Την αριθ. 414985/29-11-1985 (ΦΕΚ 757/Β718-12-1985) 
κοινή απόφαση των Υφ/ργών Εθνικής Οικονομίας και 
Γ εωργίας «Μέτρα διαχ/σης της άγριας πτηνοπανίδας» 
όπως αυτή τροποποιήθηκε με τις υπ’ αριθμ. 366599/16- 
12-1996 κοινές αποφάσεις Υπουργών Οικονομίας και 
Γ εωργίας. 

8. Την αριθ. 4 πράξη του Υπουργικού Συμβουλίου της 
6-2-2015, το άρθρο 56 του Ν. 4257/2014. 

9. Το άρθρο 28 παρ. 1 του Ν. 4325/2015 (ΦΕΚ 47/τ.Α7 2015). 

10. Το αριθ. 7323/22-9-2015 έγγραφο της Δ/νσης Δα¬ 
σών Ηρακλείου με το οποίο εισηγείται την απαγόρευση 
κυνηγίου στην περιοχή Δήμου Βιάννου, αποφασίζουμε: 

Την απαγόρευση κυνηγίου μέχρι 31η Μαρτίου 2020 
σε έκταση 19.350 στρεμμάτων στην περιοχή του Δή¬ 
μου Βιάννου. Η έκταση των 19.350 στρεμμάτων έχει 
αποτυπωθεί σε χάρτη κλίμακας 1:35.000. Τα όρια της 
έκτασης έχουν αποτυπωθεί με βάση το υπόβαθρο ορ- 
θοφωτοχάρτη κλίμακας 1:5.000 και είναι σχετικά ακριβή. 

Η έκταση απαγόρευσης αποτελείται από δύο τμήματα: 

ΤΜΗΜΑ Α: Αρχίζει από την Γέφυρα Νότια του Δ.Δ. 
Μάρθας ακολουθεί την κοίτη του χειμάρρου έως την 
θέση Πλατάνι, από εκεί ακολουθεί παλιό μονοπάτι πε¬ 
ριμετρικά του παρακείμενου λόφου έως τη θέση Πορτί. 


Από εκεί ακολουθεί τον χωμάτινο δρόμο με κατεύθυνση 
Νότια προς ΤΗΝ ΘΕΣΗ Στρογγυλό Μουρί και συνεχί¬ 
ζει περνώντας πλησίον από το μετόχι του Ζαμπετάκη 
Αντώνιου έως τον ασφαλτοστρωμένο δρόμο δίπλα από 
το παλιό ελαιουργείο ιδιοκτησίας Αφοί Ζαμπετάκη. Από 
εκεί ακολουθεί τον ασφαλτοστρωμένο δρόμο με κατεύ¬ 
θυνση προς Ηράκλειο έως ότου φτάσεις στην Γέφυρα 
πάνω από το Δ.Δ. Μάρθας από όπου ξεκίνησε. 

ΤΜΗΜΑ Β: Ξεκινά από την θέση «Μαφεζές» ακριβώς 
στην διασταύρωση από όπου ξεκινάει ο χωματόδρομος 
για την περιοχή Αφρατί Ανω Βιάννου ακολουθεί τον 
ασφαλτοστρωμένο δρόμο προς «Καψάλους». Από εκεί 
ακολουθεί τον χωμάτινο δρόμο προς την εκκλησία Αγιο 
Πνεύμα και συνεχίζει μέχρι να συναντήσει την εκκλησία 
Τίμιο Σταυρό και ακολουθεί τον χωματόδρομο έως τον 
οικισμό - θέση «Σωμαράδω». Από εκεί ακολουθεί τον 
ασφαλτοστρωμένο δρόμο με κατεύθυνση ανατολικά 
έως την διασταύρωση για την θέση «Αρμενόπετρα» 
όπου και συναντά την ακτογραμμή την οποία ακολου¬ 
θεί και φτάνει ως τον οικισμό Καστρί, στην συνέχεια με 
κατεύθυνση βόρεια ακολουθεί τον ασφαλτοστρωμένο 
δρόμο έως και λίγο πιο πάνω από τη Εκκλησία του Αϊ 
Γιώργη στην συνέχεια ακολουθεί τον χωμάτινο δρό¬ 
μο έως την Εκκλησία του Αγίου Δημητρίου. Συνεχίζει 
παίρνοντας την Δεξιά κατεύθυνση έως τα μετόχια «Κυ¬ 
ριάκού» στην συνέχεια συνεχίζει βόρεια μέχρι την θέση 
Αγκινάρα ακολουθώντας τον χωμάτινο δρόμο έως την 
θέση «Πλεμένου», όπου συνεχίζει ανατολικά ακολου¬ 
θώντας τον κεντρικό χωματόδρομο που οδηγεί στον 
Χόνδρο, ακολουθεί το ρέμα που διασχίζει τον οικισμό 
και συνεχίζει με κατεύθυνση Ανατολική από τον Χόνδρο, 
ακολουθώντας παρακείμενο χωματόδρομο, διέρχεται 
Νότια του υψώματος Κεφάλα μέχρι να αλλάξει κατεύ¬ 
θυνση και να πάει Νότια στην διασταύρωση για την Αγία 
Κυριακή και περνώντας δίπλα από την εκκλησία συνεχί¬ 
ζει μέχρι να συναντήσει τον ασφαλτοστρωμένο δρόμο 
στην διασταύρωση για το Αφρατί από όπου ξεκίνησε. 

Η Δ/νση Δασών Ηρακλείου θα εκδόσει τη σχετική 
Δασική Απαγορευτική Διάταξη Θήρας, μετά την δημο¬ 
σίευση της παρούσας απόφασης στην Εφημερίδα της 
Κυβερνήσεως. 

Από τη δημοσίευση της εν λόγω απόφασης δεν προ- 
καλείται δαπάνη εις βάρος του Κρατικού Προϋπολο¬ 
γισμού. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ηράκλειο, 29 Σεπτεμβρίου 2015 

Με εντολή Γενικού Γραμματέα 
Αποκεντρωμένης Διοίκησης 
Η Αναπληρώτρια Διευθύντρια 
ΜΑΡΙΑ ΚΟΖΥΡΑΚΗ 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

*020215 107 101 5000 

